Eá war vo 1954 - 1958 in da Air Force; undá anderem isa do in Landsberg am Lech schdázioniád gwen. Do hoda seine eásdn Liadln gschriem und sei eásde Gidár káffd. Wäiá na wiedá dáhoám gwen is, hoda im Sun-Studio, do wou zu deárá Zeid áá de unbekanndn Musiker Elvis Presley, Carl Perkins, Roy Orbison, Jerry Lee Lewis ect. gwen sán, á Pláttn ááfgnummá. Eá is nachád aláwál bekanndá woán und hod guáde Verkaufszahln ghod. Alládings hodá á Drogn gnummá. Deárástweng hod se áá sei eáds Frau vo eám scheidn loun. 1968 hoda ná d'Carter June gheirad, de wäi sölwá á bekannde Country-Musikerin war. 1968 und 1969 hoda seine eáfolgreichsdn Albn ááfgnumma, oáns live ausm Folsom Prison und s'ånáne im San Quentin-Gfängnis. Vom zwoadn kimmd áá sei eáfolgreichsde Single, A Boy Named Sue. Vo 1969 - 71 hoda sogoá sei eigáne Fernsehsendung ghod. Schej langsam is nachánd á weng schdáádá woán um eám, bisa nachánd in de Achzgá Johr komplett in da Vosenkung voschwundn is. 1994 hodá owá a Kambäck ghod, midn eásdn Dáál vo seiná American Recordings-Serie, des wäi nachánd ingesamd stuckárá fimf CDs woán sán. 1997 is bei eám nachand a Neávnleidn gfunná woán, an däm wäiá nachand 2003 gschdoám is.